**Referat fra møte i LAMU ved Institutt for informatikk**  
**Fredag 27.05.16, kl 10.15, Styrerommet**

Til stedet med stemmerett:  
Fra arbeidstaker:  
Øystein Christiansen (ledende verneombud)  
Olav Stanley Kyrvestad (representant teknisk-administrativt ansatte)  
Ingrid C. Yu (representant vitenskapelige ansatte)

Fra arbeidsgiver:  
Narve Trædal (kontorsjef)  
Mari Helén Varøy (HMS-koordinator)  
  
Tilstede uten stemmerett:  
Inga Viktoria Stray (verneombud midlertidig vitenskapelige ansatte)  
Yngve Lindsjørn (verneombud fast-vitenskapelig ansatte)  
Eirik Vesteraas (studentobservatør)

Tilstede med fra EA: Jan Hovde.   
Referat fra møte med EA Teknisk-Gaustad i forkant av LAMU møtet.:   
1. Strømstikk til flere EL-biler i parkeringskjelleren:  
 Det er behov for flere ladepunkt i kjelleren. Det er et prosjekt i EA (vedlikeholdsavdelingen) som skal undersøke behovene ved UiO. IFI kan ta kontakt med prosjektleder i dette prosjektet for å spille inn sine behov. HMS-koordinator tar kontakt med ansvarlig for prosjektet EA.

2. Ønske om fartsdump i parkeringskjelleren:  
IFI har et ønske om å sette opp fartsdump i kjelleren. Dette er ikke mulig, men man kan ta kontakt med EA for å få opp et skilt. HMS-koordinator følger opp dette.

3. Feing:  
Det er på tide med feiing av parkeringskjelleren.  
Feiing er bestilt og skal gjennomføres om kort tid.

**16/5 – V Referat fra møte 15.februar 2016.**

* Saksdokument: Referatet.

**Vedtak: Godkjent.**

**16/6 – O Ombyggingsprosjekter Ole Johan Dahls hus.**

Kontorsjef orienterte om ombygginger og flyttinger som pågår i OJD. Det virker som om flyttingen har gått smertefritt. Det tok lenger tid enn det man opprinnelig hadde sett for seg. Siste flyttinger skjer utover høsten 2016. Tilbakemeldinger fra LAMU om at det burde vært en rutine på hva som skjer når folk skal bytte kontor%flytte når det gjelder vask, kontroll av kontor, eventuelle behov for maling, sparkling etc. Kontorsjefen skal se på dette.

**Vedtak: Det fattes ikke vedtak i orienteringssaker.**

**16/7 – O Nye rutiner for HMS-avvikssystem ved UiO**

Det har kommet nytt system for innmelding av avvik ved UiO. Fremover vil all innmelding skje elektronisk fremfor på papir. CIM systemet blir tatt i bruk og HMS-koordinator blir superbruker ved IFI.

**Vedtak: Det fattes ikke vedtak i orienteringssaker.**

**16/8 – O Brannrutiner OJD**Som en konsekvens av flyttingen så er det gjort flere endringer på etasjeansvarlig listen. Det vil i løpet av tidlig høst bli kalt inn til et nytt møte for alle etasjeansvarlige på IFI.

**16/4 Eventuelt**

* Orientering av framdrift ved BHT-bestillinger: LAMU ble orientert om at bestillingen av kjemisk arbeidsmiljøundersøkelse er i gang. Det skal også avtales ergonomitilspasning og kurs for termvaktene i uønska hendelser. Det ble tatt opp ønsker for fremtidige BHT-bestillinger. HMS-koordinator informerte om at bestillinger for 2017 skal tas opp utover høsten.

01.08.2016

Mari Helén Varøy  
HMS-koordinator